Wayne Bridge
Veinas Maiklas Bridžas (angl. Wayne Michael Bridge; g. 1980 m. rugpjūčio 5 d. Sautamptone, Anglijoje) – Anglijos nacionalinės ekipos ir Manchester City klubo kairės pusės gynėjas. Pirmasis jo klubas buvo Southampton. 1998−1999 metų sezone jis debiutavo pagrindinėje komandoje, o 2000−2001 sezone buvo išrinktas geriausiu komandos žaidėju. 2003 metais už 7 milijonus svarų perėjo į Chelsea. 2009 m. sausio 3 d. pasirašė ketverių su puse metų kontraktą su Manchester City klubu. 2011 m. sausio 12 d. iki sezono pabaigos buvo išnuomotas West Ham United klubui. 2012 m. sausio 31 d. iki sezono pabaigos išnuomotas Sunderland klubui. Nacionalinėje komandoje žaidžia nuo 2002 m. vasario 13 d., buvo pakviestas į 2006 m. pasaulio čempionatą, tačiau čia nežaidė nė vienerių rungtynių. 2010 m. vasario 25 d. pasitraukė iš nacionalinės rinktinės.